Source: http://www.banskabystrica.sk/?id_menu=29067&module_action__68223__id_vzn=18759
Timestamp: 2017-10-16 22:14:29+00:00

Document:
Všeobecne záväzné nariadenie Mesta Banská Bystrica č. 1/2017 o používaní pyrotechnických výrobkov na území mesta
Účinnosť: 1.3.2017
Mestské zastupiteľstvo v Banskej Bystrici podľa § 4 ods. 1 a ods. 3 písm, n), § 6 ods. 1 zák.č. 369/1990 Zb. o obecnom zriadení v platnom znení a § 53 ods. 2 zák.č. 58/2014 Z.z. o výbušninách, výbušných predmetoch a munícii a o zmene a doplnení niektorých zákonov v znení neskorších predpisov vydáva toto Všeobecne záväzné nariadenie o používaní pyrotechnických výrobkov na území mesta (ďalej len „nariadenie“)
Predmet a účel nariadenia
Predmetom tohto nariadenia je obmedziť a zakázať používanie pyrotechnických výrobkov – zábavnej pyrotechniky kategórie F2 a F3 [1] na území mesta v záujme zabezpečenia verejného poriadku.
Používanie pyrotechnických výrobkov na území mesta
Na území mesta je zakázané používať pyrotechnické výrobky kategórie F2 a F3, okrem:
dňa 31.12. príslušného kalendárneho roka v čase od 15.00 hod do 01.00 hod. nasledujúceho dňa - 1.1. príslušného kalendárneho roka,
dňa 1.1. príslušného kalendárneho roka v čase od 15.00 hod. do 20.00 hod.
Kontrola a sankcie.
Kontrolu dodržiavania tohto nariadenia vykonávajú príslušníci Mestskej polície Banská Bystrica.
Porušenie ustanovení tohto VZN je postihnuteľné podľa osobitných predpisov [2].
Zrušuje sa Všeobecne záväzné nariadenie o používaní pyrotechnických výrobkov na území mesta č. 8/2016 schválené uznesením MsZ č. 424/2016-MsZ zo dňa 19.4.2016.
Toto nariadenie bolo schválené uznesením Mestského zastupiteľstva v Banskej Bystrici č. 720/2017 zo dňa 07.02.2017 a nadobúda účinnosť dňom 1. marca 2017.
[1] § 4 ods. 2 písm. a) bod 2. a 3. nariadenia vlády SR č. 70/2015 Z.z. o sprístupňovaní pyrotechnických výrobkov na trhu v platnom znení
[2] § 48 zák.č. 372/1990 Zb. o priestupkoch v platnom znení § 27b) zák.č. 369/1990 Zb. o obecnom zriadení v platnom znení
Súbor na stiahnutie VZN č. 1 - 2017.pdf (615.5 kB)
CMS systém (redakčný) systém WEBY PORTÁL, mapa stránky web portál, webhosting, WEBY HOSTING, domény, registrácia domény spoločnosti WEBY GROUP, s.r.o., technický prevádzkovateľ - kontakt, 17.10.2017 00:14:29
93459187

References: § 4
 § 6
 § 53
 § 4
 § 48
 § 27